Foto: AP Photo/Matt Dunham Britaniyaning Yevropa Ittifoqidagi elchisi Ayven Rojyers iste’foga ketdi. Bu haqda Dauning-stritdagi bosh vazir devonxonasi ma’lum qildi. Birlashgan Qirollik hukumati 31 martdan kechroq bo‘lmagan muddatda YeI tarkibidan chiqish bo‘yicha ikki yillik jarayonni boshlashi va Bryussel bilan Brexit shartlari bo‘yicha muzokaralarga kirishishi hisobga olinganda, diplomatning iste’foga ketishi jamoatchilikka kutilmagan holat bo‘ldi.